सत्तारूढ़ जनता दल यूनाईटेड ने मुजफ्फरपुर बालिका अल्पावास गृह यौन शोषण मामले में नाम आने के बाद पूर्व मंत्री के पुत्र को पार्टी से निष्कासित कर दिया है। जदयू के प्रवक्ता एवं विधान पार्षद् नीरज कुमार ने बताया कि पूर्व मंत्री दामोदर राउत के पुत्र राजीव राउत को कल रात पार्टी से निष्कासित कर दिया गया है। उन्होंने कहा कि जदयू के इस फैसले से एक बार फिर साबित हो गया है कि बिहार में किसी भी कीमत पर कानून के राज से समझौता नहीं किया जाएगा।